ไฟแนนซ์ทูเดย์
...เป็นเพราะกระแสฟินเทคมาแรง ทำให้ผู้บริหารแบงก์ พากันบินไปอเมริกาถี่มากในช่วงนี้ จุดหมายปลายทางคือ ซิลิคอน วัลเลย์ ขุมทรัพย์ทางด้านการลงทุนในเขตเศรษฐกิจไอทีชื่อดังของโลก ที่เพิ่งกลับมาก็เห็นจะเป็น &#8220;ธีรนันท์ ศรีหงส์&#8221;&nbsp; กรรมการผู้จัดการ ธนาคารกสิกรไทย และอาทิตย์ นันทวิทยา ประธานเจ้าหน้าที่บริหารและกรรมการผู้จัดการใหญ่ ธนาคารไทยพาณิชย์
11 ก.ค. 2559

...เป็นเพราะกระแสฟินเทคมาแรง ทำให้ผู้บริหารแบงก์ พากันบินไปอเมริกาถี่มากในช่วงนี้ จุดหมายปลายทางคือ ซิลิคอน วัลเลย์ ขุมทรัพย์ทางด้านการลงทุนในเขตเศรษฐกิจไอทีชื่อดังของโลก ที่เพิ่งกลับมาก็เห็นจะเป็น “ธีรนันท์ ศรีหงส์”  กรรมการผู้จัดการ ธนาคารกสิกรไทย และอาทิตย์ นันทวิทยา ประธานเจ้าหน้าที่บริหารและกรรมการผู้จัดการใหญ่ ธนาคารไทยพาณิชย์
...ล่าสุด “คุณเอ๋อ” ฐากร ปิยะพันธ์ ประธานคณะเจ้าหน้าที่ด้านกรุงศรีคอนซูเมอร์ ถูกส่งไปร่วมอบรมกับเขาด้วย แถมได้ไอเดียมาเพียบ ต้องจับตาฟินเทคกรุงศรีให้ดี หลังจากนี้อาจมาแรง ไม่แพ้แบงก์ใหญ่
...ส่วนแบงก์ชาติกำลังมึนกับการหาช่องทางการกำกับฟินเทคให้เหมาะสม เพราะคุมเข้มไป ก็อาจไปปิดกั้นบริการที่ดีแก่ประชาชน แต่ครั้นจะไม่คุมให้ดี ก็เกรงว่าจะเกิดปัญหาความเชื่อมั่นต่อระบบการให้บริการทางอิเล็กทรอนิกส์ต่างๆ อาจจะพังครืน!! ก็เป็นได้
...จักรกฤศฏิ์ พาราพันธกุล อธิบดีกรมธนารักษ์ งานเข้าหลังเหรียญทองคำที่ระลึกสมเด็จพระเทพรัตนราชสุดาฯ สยามบรมราชกุมารี หายไป 50 เหรียญ มูลค่า 1.5 ล้านบาท แต่ล่าสุด ผอ.สำนักกษาปณ์ แจ้งความ สภ.คลองหลวง ปทุมธานีแล้ว เบื้องต้นผู้ต้องสงสัยคาดว่าน่าจะเป็นคนใน เพราะระบบรักษาความปลอดภัยของโรงกษาปณ์มีประสิทธิภาพ ยากที่คนทั่วๆ ไปจะเข้ามาลักขโมยของไปได้ง่ายๆ